|  |  |
| --- | --- |
|  | **APSTIPRINĀTS**  ar Daugavpils pilsētas domes atklātā konkursa komisijas 2020.gada 29.oktobra lēmumu (2020.gada 29.oktobra protokols Nr.1) |

## Daugavpils pilsētas pašvaldības tūrisma attīstības un informācijas aģentūras direktora amata kandidātu atlases atklātā konkursa

## NOLIKUMS

**1.Vispārīgie jautājumi**

* 1. Nolikums nosaka atklāta konkursa uz Daugavpils pilsētas pašvaldības tūrisma attīstības un informācijas aģentūras (turpmāk - Aģentūra) direktora amatu organizēšanas un norises kārtību.
  2. Konkursa mērķis ir noskaidrot un izvēlēties Aģentūras direktora amatam piemērotāko kandidātu, kurš nodrošinātu kvalitatīvu darbu izpildi un sekmīgu amata pienākumu veikšanu saskaņā ar amata aprakstu.

**2.Konkursa komisijas darba organizācija**

1. Konkursa komisija izveidota ar Daugavpils pilsētas domes priekšsēdētāja 2020.gada 19.oktobra rīkojumu Nr.187 “Par komisijas izveidošanu Daugavpils pilsētas pašvaldības tūrisma attīstības un informācijas aģentūras direktora amata pretendentu atlasei”.
2. Komisijas darbs notiek sēdēs. Komisijas priekšsēdētājs sasauc komisijas sēdes, nosakot to norises vietu un laiku, kā arī vada komisijas sēdes.
3. Komisija ir lemttiesīga, ja komisijas sēdē piedalās vismaz trīs komisijas locekļi.
4. Komisijas lēmumi komisijas sēdē tiek pieņemti komisijas locekļiem atklāti balsojot. Lēmums ir pieņemts, ja par to nobalso vairāk nekā puse no klātesošajiem komisijas locekļiem.
5. Komisijas sēdes tiek protokolētas. Sēžu protokolēšanu nodrošina komisijas sekretāre.
6. Komisijas izvēlētā kandidāta dokumentus kopā ar protokolu iesniedz apstiprināšanai Daugavpils pilsētas domei.

**3.Pieteikuma iesniegšanas kārtība**

1. Konkursā var piedalīties un par tā uzvarētāju var kļūt persona, kura atbilst visām amata konkursa sludinājumā izvirzītajām prasībām.
2. Pieteikumi tiek iesūtīti pa pastu, norādot adresātu – Daugavpils pilsētas dome, K.Valdemāra iela 1, Daugavpils, LV-5401, un sūtītāja vārdu, uzvārdu, adresi vai iesniegti personīgi slēgtā aploksnē Daugavpils pilsētas domē, K.Valdemāra ielā 1, Daugavpilī, 1.stāvā, Informācijas birojā, darba laikā; uz aploksnes jābūt norādei “Konkursam uz Daugavpils pilsētas pašvaldības tūrisma attīstības un informācijas aģentūras direktora amatu”. Visiem iesniegtajiem dokumentiem jābūt pašrocīgi parakstītiem.
3. Pieteikums jāiesniedz **līdz 2020.gada 20.novembrim.** Sūtot pieteikumu pa pastu, jānodrošina, lai pieteikums tiktu saņemts līdz 2020.gada 20.novembrim. Ja pretendents neiesniedz pieteikumu norādītajā termiņā, attiecīgais pieteikums netiks izskatīts komisijas sēdē un tiks atgriezts atpakaļ pieteicējam.
4. Intervijas ar konkursa dalībniekiem notiks Daugavpils pilsētas domē. Kandidāti uz interviju tiks uzaicināti telefoniski.
   1. Ja pretendents neierodas uz interviju, komisija izslēdz pretendentu no tālākas vērtēšanas.
   2. Pieteikums satur šādus dokumentus:
      1. pieteikums;
      2. CV (Europass formātā);
      3. motivācijas vēstule;
      4. izglītību un darba pieredzi apliecinošo dokumentu kopijas;
      5. valsts valodas prasmi apliecinoša dokumenta kopiju, atbilstoši nepieciešamajam valsts valodas prasmes augstākajam līmenim (izņemot personas, kuras ieguvušas pamata, vidējo vai augstāko izglītību akreditētās programmās latviešu valodā);
   3. redzējumu par tūrisma jomas attīstību Daugavpilī, Aģentūras attīstības iespējām un Aģentūras vidēja termiņa darbības stratēģiju (ne vairāk kā uz divām A4 lapām);

**4.Pieteikumu izskatīšanas un lēmuma pieņemšanas kārtība**

* 1. Konkurss notiek divās kārtās. Komisija veic vērtēšanu šādās kārtās:
     1. pirmajā kārtā komisija atbilstoši iesniegtajiem dokumentiem vērtē pretendentu atbilstību izvirzītajām prasībām;
     2. pretendenti, kuru iesniegtie dokumenti atbilst izvirzītajām prasībām, tiek izvirzīti otrajai kārtai – darba intervijai.
  2. Pirmajā kārtā komisija izvērtē iesniegto dokumentu atbilstību nolikuma prasībām un piešķir atbilstošu punktu skaitu:

|  |  |  |
| --- | --- | --- |
| **1. Izglītība:** | Nav augstākās izglītības | pretendents tiks izslēgts no vērtēšanas |
| Otrā līmeņa profesionālā vai akadēmiskā augstākā izglītība | 4 (bakalaura grāds vai otrā līmeņa profesionālā augstākā izglītība)  6 (maģistra grāds) |
| **2. Darba pieredze vadošā amatā\*:** | Nav darba pieredzes | pretendents tiks izslēgts no vērtēšanas |
| 3 -5 gadi | 4 |
| 5 gadi un vairāk | 6 |
| **3. Valsts valodas zināšanas augstākajā līmenī** | nav | pretendents tiks izslēgts no vērtēšanas |
| ir | pretendents tiek virzīts tālākai vērtēšanai |
| **4. Aģentūras direktora darbības redzējums par tūrisma jomas attīstību Daugavpilī, Aģentūras attīstības iespējām un Aģentūras vidēja termiņa darbības stratēģiju** | nav | pretendents tiks izslēgts no vērtēšanas |
| ir | pretendents tiek virzīts tālākai vērtēšanai |

\*pakļautībā ne mazāk kā 10 cilvēki

* 1. Konkursa dalībnieks pirmajā kārtā maksimāli var saņemt 12 punktus.
  2. Otrajā kārtā komisija vērtē konkursa dalībnieku spēju sniegt kompetentas atbildes uz tūrisma jomas specifiskiem jautājumiem, saskarsmes spējas, komunikāciju prasmi un piešķir atbilstošu punktu skaitu. Atkarībā no epidemioloģiskās situācijas valstī un noteiktajiem ierobežojumiem darba intervija ar pretendentu var notikt attālināti videokonferences režīmā.

|  |  |  |
| --- | --- | --- |
| **1.Spējas sniegt kompetentas atbildes uz tūrisma jomas specifiskiem jautājumiem:** | Teicami | 6 |
| Ļoti labi | 5 |
| Labi | 4 |
| Gandrīz labi | 3 |
| Apmierinoši | 2 |
| Neapmierinoši | pretendents tiks izslēgts no vērtēšanas |
| **2.Saskarsmes spējas un**  **komunikācijas prasmes:** | Teicami | 6 |
| Ļoti labi | 5 |
| Labi | 4 |
| Gandrīz labi | 3 |
| Apmierinoši | 2 |
| Neapmierinoši | pretendents tiks izslēgts no vērtēšanas |
| **3. Pretendenta darbības redzējums par tūrisma jomas attīstību Daugavpilī, Aģentūras attīstības iespējām un Aģentūras vidēja termiņa darbības stratēģiju:**  (Stratēģiskās plānošanas prasme, kas saistāma ar spēju analizēt problēmas un informāciju gan nozares, gan pašvaldības attīstības kontekstā (piemīt ilgtermiņa redzējums), spēja ātri pielāgoties jaunām situācijām un atvērtība pārmaiņām) | Teicami | 6 |
| Ļoti labi | 5 |
| Labi | 4 |
| Gandrīz labi | 3 |
| Apmierinoši | 2 |
| Neapmierinoši | pretendents tiks izslēgts no vērtēšanas |
| **4.Kompetences:** |  |  |
| Vadība – finanšu vadība, spēja veidot pozitīvas attiecības un uzņemties vadītāja lomu, lai nodrošinātu aģentūras mērķu sasniegšanu. | Ir atbilstošas spējas, ko apstiprina praktiskā darba līdzšinēja pieredze | 2 |
| Nav | 0 |
| Pieredze personālvadībā. | Ir atbilstošas spējas, ko apstiprina praktiskā darba līdzšinēja pieredze kolektīva vadībā personālam virs 10 cilvēkiem | 2 |
| Nav | 0 |
| Lēmumu pieņemšana un atbildība. | Ir atbilstošas spējas, ko apstiprina līdzšinēja praktiskā darba pieredze | 2 |
| Nav | 0 |
| **5.Pieredze Eiropas Savienības struktūrfondu un citu projektu īstenošanā:** | Ir piedalījies Eiropas Savienības struktūrfondu un citu projektu īstenošanā | 2 |
| Nav piedalījies Eiropas Savienības struktūrfondu un citu projektu īstenošanā | 0 |
| **6.Vismaz vienas Eiropas Savienības oficiālās valodas zināšanas:** | Teicamas zināšanas | 2 |
| Labas zināšanas | 1 |
| Vājas zināšanas | 0 |
| **7. Izpratne par pašvaldības aģentūras finansēšanas kārtību:** | Ir | 2 |
| Nav | 0 |

* 1. Konkursa dalībnieks otrajā kārtā maksimāli var saņemt 30 punktus.
  2. Komisijas locekļiem otrajā kārtā ir tiesības uzdot jautājumus kandidātam, kas saistīti ar iepriekšējo pieredzi, zināšanām, problemātisko situāciju analīze, Aģentūras attīstības iespējām un vīziju.
  3. Lēmumu par kandidāta atbilstību pieņem, pamatojoties uz pirmajā un otrajā kārtā iegūto punktu kopsummas rezultātu. Maksimāli iespējamais punktu kopskaits – 42 punkti.
  4. Ja otrajā kārtā vairāki pretendenti ieguvuši vienādu vērtējumu, komisija organizē papildu atlases kārtu.
  5. Pēc otrās kārtas rezultātu apkopošanas komisija izvēlas izvirzītajām prasībām atbilstošāko pretendentu un virza apstiprināšanai amatā Daugavpils pilsētas domes sēdē.
  6. Piecu darbdienu laikā pēc konkursa noslēguma komisija rakstiski paziņo pretendentiem konkursa rezultātu.
  7. Ja amata kandidātu atlases norise ir bijusi nesekmīga, tas ir, nav pieteicies neviens kandidāts, pieteikušos kandidātu profesionālā sagatavotība neatbilst amata aprakstā noteiktajām prasībām un par to pieņemts komisijas lēmums, vai komisijas ieteiktais kandidāts netiek apstiprināts Daugavpils pilsētas domes sēdē, tiek izsludināts jauns konkurss uz Aģentūras direktora amata vietu.

**5.Amata pamatpienākumi**

1. Aģentūras direktors nodrošina Aģentūras darbības tiesiskumu un Aģentūrai noteikto mērķu un uzdevumu izpildi.
2. Amata pamatpienākumi:
   * 1. izstrādāt Aģentūras vidēja termiņa darbības stratēģijas un budžeta projektu;
     2. nodrošināt Aģentūras vidēja termiņa darbības stratēģijas, budžeta un kārtējā gada darba plāna izpildi;
     3. sniegt Domei pārskatu par vidēja termiņa darbības stratēģijas un kārtējā gada darba plāna izpildi;
     4. sniegt Domei nepieciešamo informāciju un priekšlikumus Aģentūras darbības jautājumos;
     5. nodrošināt Aģentūras gada publiskā pārskata sagatavošanu un publicēšanu;
     6. rīkoties ar Aģentūras mantu un finanšu līdzekļiem normatīvajos aktos noteiktā kārtībā, pārstāv Aģentūru tās kompetencē esošajos jautājumos attiecībās ar valsts un pašvaldību institūcijām, fiziskām un juridiskām personām;
     7. nodrošināt Aģentūras personāla vadību, pieņemt darbā un atbrīvot no darba Aģentūras darbiniekus, noteikt viņu kompetenci un atbildību, apstiprināt amata vienību sarakstus un amata aprakstus;
     8. atbilstoši savai kompetencei dot rīkojumus, kas ir saistoši Aģentūras darbiniekiem;
     9. slēgt darba un saimnieciskos līgumus, parakstīt citus dokumentus Aģentūras vārdā;
     10. normatīvajos aktos noteiktā kārtībā nodrošināt sabiedrības informēšanu par Aģentūras darbību;
     11. izveidot Aģentūras iekšējās kontroles sistēmu;
     12. veikt citus uzdevumus, kas noteikti normatīvajos aktos.
   1. Aģentūras direktors atbild par Aģentūras uzdevumu veikšanu un par Aģentūras resursu racionālu un lietderīgu izmantošanu.
   2. Aģentūras direktors ir atbildīgs par Aģentūras administratīvo aktu un citu dokumentu tiesiskumu un lietderību, kā arī par iepriekšējās pārbaudes sistēmas izveidošanu un darbību.
   3. Aģentūras direktors atbild par grāmatvedības kārtošanu un visu saimniecisko darījumu apliecinošo dokumentu oriģinālu, kopiju vai datu attēlu saglabāšanu Aģentūrā;
   4. Aģentūras direktors piedalās apspriedēs, sanāksmēs, konferencēs Aģentūras kompetences jautājumos, izsaka savu viedokli un iesniedz priekšlikumus konkrētu jautājumu risināšanā.

**6.Nepieciešamā izglītība un prasmes**

* 1. Pretendentam izvirzāmās prasības:
     1. augstākā izglītība;
     2. vismaz triju gadu darba pieredze vadošā amatā vismaz 3 gadi (pakļautībā ne mazāk ka 10 cilvēki);
     3. valsts valodas zināšanas augstākajā līmenī;
     4. vēlama praktiskā darba pieredze tūrisma jomā un pieredze Eiropas Savienības struktūrfondu un citu projektu īstenošanā;
     5. zināšanas par tūrisma jomu un to reglamentējošiem normatīvajiem aktiem;
     6. labas saskarsmes spējas un komunikāciju prasmes;
     7. spēja strādāt kolektīvā, vadīt un organizēt darbu;
     8. spēja pieņemt lēmumus un uzņemties atbildību par pieņemtajiem lēmumiem;
     9. vismaz vienas Eiropas Savienības oficiālās valodas zināšanas;
     10. izpratne par pašvaldības aģentūras finansēšanas kārtību;

**7. Noslēguma jautājumi**

* 1. Kandidātu iesniegtie pieteikumi tiek reģistrēti ar uzrakstu uz aploksnes, norādot saņemšanas datumu, laiku, saņēmēja vārdu, uzvārdu, amatu. Persona, kas pieņem pieteikumus, veic uzrakstu uz aploksnes iesniedzēja klātbūtnē (ja pieteikums iesniegts personīgi). Pieteikumus reģistrē Daugavpils pilsētas domes noteiktajā kārtībā.
  2. Iesniegtie dokumenti kandidātam atpakaļ netiek izsniegti, izņemot gadījumu, ja kandidāts ir nokavējis dokumentu iesniegšanas termiņu.

Komisijas priekšsēdētāja Līvija Jankovska